钦定古今图书集成/明伦汇编/氏族典/第051卷 > 《郑樵通志》 > 示眯明〈左传作提弥明〉
## 钦定古今图书集成/明伦汇编/氏族典/第051卷 > 《郑樵通志》 > 示眯明〈左传作提弥明〉

按《史记晋世家》：赵盾尝田首山，见桑下有饿人，饿人，
示眯明也。盾与之食，食其半。问其故，曰：“宦三年，未知
母之存，不愿遗母。”盾义之，益与之饭肉。已而为晋宰
夫，赵盾弗复知也。晋灵公饮赵盾酒，伏甲将攻盾。公
宰示眯明知之，恐盾醉，不能起而进曰：“君赐臣觞三
行，可以罢。”欲以去赵盾，令先，毋及难。盾既去，灵公伏
士未会，先纵啮狗，名敖明，为盾搏杀狗。盾曰：“弃人用
狗，虽猛何为？”然不知明之为阴德也。已而灵公纵伏
士出示眯，明反击灵公之伏士，伏士不能进，而竟脱
盾。盾问其故，曰：“我桑下饿人。”问其名，弗告。明亦因亡
去，盾遂奔。

周